**Zavod RS za zaposlovanje, Območna služba KRANJ**

**NOVEMBER 2018**





----------------------------------------------------------------------------------------------------------------------------------------------------

# Delovno aktivno prebivalstvo

**V septembru 2018 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **77.055 delovno aktivnih prebivalcev** (po lokaciji delovnega mesta), kar je za 3.157 oseb oz. 4,3 % več kot septembra 2017 (v Sloveniji za 2,9 % več). (Vir: SURS)



Stopnja registrirane brezposelnosti **je septembra 2018 znašala 4,9 %** (v Sloveniji 7,8 %). V primerjavi s septembrom 2017 se je stopnja registrirane brezposelnosti na tem območju znižala za 0,8 odstotne točke (v Sloveniji znižala za 0,9 odstotne točke).

# Registrirana brezposelnost

****

**Konec novembra 2018 je bilo registriranih 4.826 brezposelnih oseb**, kar je za 469 oseb oz. 8,9 % manj kot novembra 2017 (v Sloveniji za 7,7 % manj). V primerjavi s predhodnim mesecem se je registrirana brezposelnost zvišala za 26 oseb oz. 0,5 % (v Sloveniji znižala za 0,2 %).

Ob koncu novembra 2018 je bil **povprečni čas brezposelnosti oseb** 19,2 meseca (v Sloveniji 29,8 meseca).

Zaposlitvene možnosti

**V obdobju od januarja do novembra 2018** so delodajalci Območni službi Kranj sporočili **11.597 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dejavnostih, d. n. (888), čistilci, strežniki in gospodinjski pomočniki ipd. v uradih, hotelih in drugih ustanovah (750), zidarji ipd. (683), vozniki težkih tovornjakov in vlačilcev (623), natakarji (516), drugi delavci za preprosta dela, d. n. (420), kuharji (321), prodajalci (304), strokovni sodelavci za zdravstveno nego (245), kuhinjski pomočniki (241), vzgojitelji in pomočniki vzgojiteljev predšolskih otrok (229), strugarji ipd. (205), skladiščniki in uradniki za nabavo in prodajo (201), varnostniki (198), vozniki osebnih vozil, taksijev in lahkih dostavnih vozil (179).

Priliv in odliv iz evidence brezposelnih

**V obdobju od januarja do novembra 2018** se je v evidenco brezposelnih na **novo prijavilo 5.768 oseb**, kar je za 358 oseb oz. 5,8 % manj kot v enakem obdobju lani (v Sloveniji za 6,6 % manj). Med novoprijavljenimi je bilo:

* 803 iskalci prve zaposlitve (42 oseb oz. 5,0 % manj kot v enakem obdobju predhodnega leta),
* 51 oseb, ki so delo izgubile zaradi stečaja oz. likvidacije podjetja (21 oseb oz. 29,2 % manj kot v enakem obdobju predhodnega leta),
* 705 oseb, ki so bile opredeljene kot trajno presežni delavec (133 oseb oz. 15,9 % manj kot v enakem obdobju predhodnega leta),
* 3.098 oseb, ki jim je izteklo delovno razmerje za določen čas (192 oseb oz. 5,8 % manj kot v enakem obdobju predhodnega leta).

V istem obdobju je bila iz evidence brezposelnih **odjavljena 6.501 oseba**, kar je za 933 oseb oz. 12,6 % manj kot v enakem obdobju lani (v Sloveniji 14,4 % manj), med njimi **4.737 zaradi zaposlitve**, kar je za 469 oseb oz. 9,0 % manj kot v enakem obdobju predhodnega leta (v Sloveniji 10,2 % manj).

Vključevanje v ukrepe Aktivne politike zaposlovanja

**V obdobju od januarja do novembra 2018** je bilo **v ukrepe Aktivne politike zaposlovanja vključenih 2.314 oseb,** med njimi:

* 887 v ukrep Usposabljanje in izobraževanje, od tega 356 vključitev brezposelnih oseb v podporne in razvojne programe, 133 v Delovni preizkus, 101 v PUMo Projektno učenje mlajših odraslih;
* 1.029 v ukrep Spodbude za zaposlovanje, od tega po 456 v Spodbude za zaposlovanje prejemnikov denarnega nadomestila;
* 327 v ukrep Kreiranje novih delovnih mest, od tega 317 v Javna dela;
* 71 v ukrep Spodbujanje samozaposlovanja.

Zavarovanje za primer brezposelnosti

Ob koncu **oktobra 2018** je **1.648 oz. 34,3 % brezposelnih oseb** prejemalo denarno nadomestilo (v Sloveniji 22,3 %). Povprečna višina bruto izplačanega denarnega nadomestila je znašala 718,24 € (v Sloveniji 710,67 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*